П Р О Т О К О Л  № 09
от заседанието на Комисия „Съдебна администрация” 
към Съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),
проведено на 15.05.2024 г. 

Днес, 15.05.2024 г. /сряда/ от 11.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова, главен експерт – съдебна администрация.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 22.04.2024 г. – 10.05.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 22.04.2024 г. – 10.05.2024 г.  

И

1.1. ПРИЕМА ЗА СВЕДЕНИЕ уведомлението от председателя на Административен съд – Кърджали за прекратяване на трудовото правоотношение със съдебен служител, заемащ длъжност „съдебен секретар“, считано от 01.05.2024 г. 
и
НЕ ВЪЗРАЗЯВА назначаване на съдебен служител от друг орган на съдебната власт по реда на чл. 343, ал. 2 от ЗСВ на свободната от 01.05.2024 г. 1 /една/ щ. бр. за длъжност „съдебен секретар“ в Административен съд – Кърджали.

1.2. ПРИЕМА ЗА СВЕДЕНИЕ уведомлението от председателя на Районен съд – Харманли за назначаване на съдебен служител на длъжност „главен счетоводител“, считано от 13.04.2024 г. 

	1.3. ПРИЕМА ЗА СВЕДЕНИЕ уведомлението от председателя на Районен съд – Свищов за прекратяване на трудовото правоотношение със съдебен служител на длъжност „съдебен деловодител“, считано от 07.05.2024 г.
	и
	НЕ ВЪЗРАЗЯВА назначаването на съдебен служител, заемащ длъжността „съдебен секретар“ по реда на чл. 343, ал. 2 от ЗСВ на освободената от 07.05.2024 г. 1 /една/ щ. бр. за длъжност „съдебен деловодител“ в Районен съд – Свищов;
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност  „съдебен секретар“ в Районен съд – Свищов.

1.4. ПРИЕМА ЗА СВЕДЕНИЕ уведомлението от председателя на Районен съд – Плевен за прекратяване на трудовото правоотношение със съдебен служител на длъжност „съдебен архивар“, считано от 10.05.2024 г.
	и
	НЕ ВЪЗРАЗЯВА назначаването на съдебен служител, заемащ длъжността „съдебен деловодител“ по реда на чл. 343, ал. 2 от ЗСВ на освободената от 10.05.2024 г. 1 /една/ щ. бр. за длъжност „съдебен архивар“ в Районен съд – Плевен;
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност  „съдебен деловодител“ в Районен съд – Плевен.

1.5. ПРИЕМА ЗА СВЕДЕНИЕ уведомлението от председателя на Районен съд – Провадия за предстоящо прекратяване на трудовото правоотношение със съдебен служител на длъжност „съдебен деловодител“ поради придобиване право на пенсия за осигурителен стаж и възраст.
	и
	ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Провадия;
НЕ ВЪЗРАЗЯВА оставането на работа на съдебния служител, заемащ длъжност „съдебен деловодител“ до назначаване на титуляр след  приключване на конкурс за длъжността в Районен съд – Провадия.

2. ОТНОСНО: Решение на Комисия „Информационни технологии, натовареност и съдебна статистика“ към СК на ВСС по протокол № 2/11.04.2024 г. относно искане от председателя на Районен съд – Раднево за разкриване на 1 /една/щ. бр. за длъжност „координатор-съдебен център по медиация“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ИЗПРАЩА на комисия „Информационни технологии, натовареност и съдебна статистика“ към СК на ВСС Решението си протокол № 6/17.04.2024 г., т. 4.

3. ОТНОСНО: Искане рег. индекс ВСС-7318/30.04.2024 г. от председателя на Районен съд – Разлог за трансформиране на 1 /една/ щ. бр. за длъжност „административен секретар“ в „съдебен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Комисия „Съдебна администрация“ към СК на ВСС вече се е произнесла по искането на председателя на Районен съд – Разлог за трансформиране на 1 /една/ щ. бр. за длъжност „административен секретар“ в „съдебен администратор“.
3.2. Изпраща на председателя на Районен съд – Разлог Решението си по протокол 5/27.03.2024 г., т. 9. 

	4. ОТНОСНО: Искане рег. индекс ВСС-7172/25.04.2024 г. от председателя на  Районен съд – Монтана за разкриване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ и произнасяне по решение на комисия „Съдебна администрация“ по пр. 17/14.06.2024 г., т. 11.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Да се уведоми председателя на Районен съд – Монтана, че предложението на комисия „Съдебна администрация“ по протокол № 17/14.06.2023 г. за разкриване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ три пъти е внасяно за разглеждане и произнасяне в заседание на Съдийската колегия на ВСС – пр. 21/20.06.2023 г., пр. № 38/21.11.2023 г. и пр.5/20.02.2024 г., след което е оттегляно предвид законодателни промени. Комисия „Съдебна администрация“ е предвидила внасяне на предложението за разкриване на посочените щ. бр. за разглеждане и произнасяне в Съдийската колегия.

5. ОТНОСНО: Приемане отчет за дейността на Комисията за 2023 г. във връзка с изготвяне на проект на годишен доклад за дейността на Висшия съдебен съвет за 2023 г. /Заповед № 6659/15.04.2024 г. на представляващия СК на ВСС и Заповед № 6757/17.04.2024 г. на главния секретар на СК на ВСС/.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА Отчета за дейността на Комисия „Съдебна администрация“ към Съдийската колегия на ВСС за периода 01.01.2023 г. - 31.12.2023 г.

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ

ЧЛЕНОВЕ:

Боян Магдалинчев ………/п/……...

Севдалин Мавров ………../п/…..….

Стефан Гроздев ............./п/.................

Драгомир Кояджиков.……./п/..........